అయినాల మల్లేశ్వరరావు

అయినాల మల్లేశ్వరరావు గుంటూరు జిల్లా తెనాలి పట్టణానికి చెందిన విశ్రాంత ఉపాధ్యాయుడు, ‘సహజకవి’,నటులు.మేడే సందర్భంగా పాటల పోటీలు ఆయన జాతీయ ఉత్తమ ఉపాధ్యాయ గ్రహీత.కెప్టెన్‌ విజరుప్రసాద్‌ జీవితం యువతకు స్ఫూర్తి
జీవిత విశేషాలు
మల్లేశ్వరరావు ఏప్రిల్ 10 1955 న ఆంధ్ర ప్రదేశ్ కు చెందిన ఉప్పుమాగులూరు గ్రామంలో జన్మించారు. ఆయన ఆంధ్ర, అన్నామలై విశ్వవిద్యాలయాలలో విద్యాభాసం చేసి తెలుగు, ఆంగ్ల భాషలందు ఎం.ఎ. చేసారు. ఉపాధ్యాయ వృత్తిలో ప్రవేశించి జిల్లా పరిషత్ ఉన్నత పాఠశాల, మూల్పూరులో పదవీవిరమణ చేసారు. ఆయన తెనాలి రామకృష్ణ అకాడమీకి వ్యవస్థాపక అధ్యక్షులు. శ్రీ అజంతా కళారామం సంస్థకు ఉపాధ్యక్షులుగా ఉన్నారు.inala malleswara rao

ఆసియా ఖండంలోని 464 మంది ప్రముఖులతో రిఫాసిమెంటో ఇంటర్నేషనల్ పబ్లికేషన్స్, న్యూఢిల్లీ ప్రచురించిన ‘ఎమరాల్డ్ హూ ఈజ్ హూ ఇన్ ఆసియా’ పుస్తకంలో ఆయనకు స్థానం లభించింది. ఉపాధ్యాయ వృత్తిలో జాతీయ అవార్డు అందుకున్న అయినాల, రచయితగానూ వాసికెక్కారు. వివిధ సాహిత్య, సాంస్కృతిక సంస్థల్లో పనిచేస్తున్నారు.ఆసియా ప్రముఖుల పుస్తకంలో ‘అయినాల’కు చోటు

రచనలు
 లాల్ బహాదూర్ శాస్త్రి
 పి.వి.నరసింహారావు
 రాజీవ్ గాంధీ
 సర్దార్ వల్లబాయి పటేల్
 డా.సర్వేపల్లి రాధాకృష్ణన్
 1. తెనాలి మహావైభవం A4 సైజులో రెండు భాగాలు మొదటి భాగం 332 పేజీలు, 1500 సంవత్సరాల చరిత్ర, 42 రంగాలు, 98 గ్రామాల (పాత తెనాలి తాలూకా, 8 మండలాలు) చరిత్ర, 60 ఫొటోలు రెండవ భాగం తెనాలి ప్రముఖులు, 178 పేజీలు, 800 మంది సచిత్ర సంక్షిప్త జీవిత చరిత్రలు.                 
 2. తెనాలి ప్రాంత దేవాలయాలు (ఆడియో, వీడియో సీడీలు, 4 భాగాలు) 98 గ్రామాలలో (8 మండలాలు) గల 350 ప్రాచీన దేవాలయాల చరిత్ర, వివరాలు.       
 3. తెనాలి రామకృష్ణ అకాడమీ స్థాపన (2002).. సాహితీ సాంస్కృతిక కళారంగాల సేవ, దాదాపు 60 పుస్తకాలు ముద్రణ.      
  4. తెనాలి చరిత్ర, ఆకాశవాణి విజయవాడ నుండి 12 వారాలు ధారావాహిక రేడియో ప్రసంగాలు (ముఖ్య రంగాలను గూర్చి ప్రసంగాలు).        
 5. తెనాలి శతాబ్ది ఉత్సవాలు (2009) సందర్భంగా "తెనాలి మహావైభవం" 12 మంది కళాకారిణులచే నృత్యరూపకం.. నాటి ముఖ్యమంత్రి కొణిజేటి రోశయ్య గారు మరియు నాటి స్పీకర్, తెనాలి శాసనసభ్యులు నాదెండ్ల మనోహర్ గారిచే వీడియో ఆవిష్కరణ.      
  6. ఆంధ్ర ప్యారిసు అందం చూడాలి.. సండే అయినాల పేరడీ సాంగ్.. ఆడియో & వీడియో.. రచన: సహజకవి, డా.అయినాల మల్లేశ్వరరావు, ట్రాక్ పై గానం: గానకళారత్న, శ్రీ వెంపటి సత్యనారాయణ (యూట్యూబ్ లో ఉంది.).  
 7. తెనాలి రామకృష్ణ కవి కళాక్షేత్రం పురపాలక సంఘం ఆధ్వర్యంలో నిర్మాణంలో డి.యన్. దీక్షిత్ గారికి సహాయకారిగా 6 నెలలు కృషి, ఆ కమిటీ 9 మంది డైరెక్టర్లలో ఒక డైరెక్టరుగా అధికారికంగా పనిచేశారు.     
 8. దాదాపు 22 సంవత్సరాలపాటు తెనాలిలో జరిగిన ప్రతి సాహితీ సాంస్కృతిక కార్యక్రమాలకు అధికారికంగానూ, అనధికారికంగానూ కొన్ని వందల పర్యాయాలు వ్యాఖ్యాతగా వ్యవహరించారు..      
  9. మిత్రుడు రత్నాకర్ కనపర్తి దర్శకత్వంలో వెలువడిన "వీరస్థలి తెనాలి" అనే డాక్యుమెంటరీ ఫిల్మ్ కు కథ అందించటంతో పాటు ఒక ముఖ్యపాత్ర పోషించారు.       
 10. "కళల కాణాచి సంగీతికా విపంచి".. పేరుతో సుదీర్ఘ తేటగీతి మాలిక రచించారు.       
 11. తెనాలి రామకృష్ణకవి కళాక్షేత్రం ప్రారంభంనాడు దాని విశిష్టత గూర్చి సీసమాలిక పద్యం వ్రాసి నాటి ప్రారంభోత్సవానికి విచ్చేసిన మంత్రులు, శాసనసభ్యులు, సినీ ప్రముఖులచే ఆవిష్కరింపజేశారు.       
 12. శకపురుషుడు NTR శతాబ్ది ఉత్సవాలు ఆలపాటి రాజా గారి ఆధ్వర్యంలో సంవత్సరం పాటు (2022 మే నుండి 2023 మే వరకు) జరుగగా సదస్సుల కమిటీ కన్వీనర్ గా, పెమ్మసాని థియేటర్ లో సంవత్సరం పాటు రోజుకో  ఎన్టీఆర్ ఉచిత సినిమా ప్రదర్శన.. థియేటర్ కమిటీ  సభ్యునిగా పని చేశారు.      
 13. తెనాలి పట్టణ దేవాలయాలు పేరుతో వీడియో రూపొందించి అనేక పర్యాయాలు ఉచితంగా వేదికలపై ప్రదర్శనలు చేయించారు..      
 14. ఎన్టీఆర్ శతాబ్ది ఉత్సవాలు సందర్భంగా NTR శతకం వ్రాసి, 2 వేలు పుస్తకాలు అచ్చు వేయించి, పెమ్మసాని థియేటర్ లో ఆలపాటి రాజా గారి సమక్షంలో నందమూరి బాలకృష్ణ గారిచే ఆవిష్కరింపజేశారు. అలాగే బుర్రిపాలెం బుల్లోడు, సూపర్ స్టార్ కృష్ణ గారి శతకం వ్రాసి, ఈదర వెంకటపూర్ణచంద్ గారి సహకారంతో 2 వేలు పుస్తకాలు అచ్చు వేయించి సినీ నటి జయప్రద గారిచే NVR ఫంక్షన్ హాల్లో ఆవిష్కరణ చేయించారు.     
 15. తెనాలి శాఖాగ్రంథాలయంలో గల ఆలపాటి కళావతీ రవీంద్ర పీఠం అధ్యక్షుడిగా దశాబ్ద కాలంగా పనిచేస్తూ వివిధ సాహితీ వేత్తలకు, చిత్రకారులకు, శిల్పులకు పురస్కారాలు ప్రదానం చేయుటలో గ్రంథాలయాధికారికి తోడ్పడుచున్నారు. అలాగే వేసవి కాలంలో స్థానిక గ్రంథాలయంలో ప్రభుత్వ ఉత్తర్వుల మేరకు విద్యార్ధులకు ఉచిత తరగతులలో బోధకుడిగా గ్రంథాలయ సిబ్బందికి సహకరిస్తున్నారు.     
 16. స్థానిక సాహితీ సాంస్కృతిక కళారంగాలకు చెందిన పలు సంస్థలు.. ముఖ్యంగా పట్టణ రంగస్థల కళాకారుల సంఘం, కళల కాణాచి, జాషువా స్మారక కళాపరిషత్ (దుగ్గిరాల), జాషువా విజ్ఞాన సమితి, లయన్స్ క్లబ్ ఆఫ్ తెనాలి స్నేహా, మానవత, సీనియర్ సిటిజన్స్ అసోసియేషన్, పెన్షనర్స్ అసోసియేషన్, టాలెంట్ ఎక్స్ప్రెస్, శారదా సాహితీ సాంస్కృతిక సమితి, శ్రీ దుర్గాభవానీ నాట్యమండలి, శ్రీ షిరిడీ సాయి సేవాసమితి.. వంటి సంస్థలలో సభ్యుడిగా వివిధ హోదాలలో పనిచేస్తున్నారు.      
 17. కులమత వర్గాలకు అతీతంగా ఎవరు ఏ సాహితీ సాంస్కృతిక కళారంగాల సేవ చేయమని కోరిన వెంటనే ఆ సేవలు చేస్తూ "అయినాల వారు అందరికీ అయినవారు" అనే ప్రశంసను సార్ధకం చేసుకోవటానికి యథాశక్తి ప్రయత్నిస్తున్నానని సరస్వతీమతల్లి సాక్షిగా విన్నవించు కుంటున్నారు.      
 18. తెనాలి వాసిగా పైన తెలిపిన వివిధ రంగాలలో కృషి చేయుచూ వీరు  పొందినకొన్ని బిరుదులు: సహజకవి, సీసపద్య విరించి, సన్మానపత్ర సమ్రాట్, సభాసమ్రాట్, శతక చతురానన, పద్యకవితా సుధానిధి, పద్యగీతా సోమయాజి, ఆధ్యాత్మిక సేవారత్న, సాహిత్యరత్న, విద్యాబంధు, త్రిభాషా విద్వన్మణి, సుధావాగ్భూషణ, సరసవచోభూషణ , ఆదర్శోపాధ్యాయ, సరస్వతీపుత్ర, నటవిరాట్, సంభాషణా ప్రవీణ.. వ్యాఖ్యాన బ్రహ్మ..మొదలైనవి.      
 19. అవార్డులు (ప్రాంతీయ స్థాయిలో): NTR శతాబ్ది పురస్కారం, డా. అక్కినేని శత జయంతి పురస్కారం, సర్ సి.వి. రామన్ పురస్కారం, శ్రీశ్రీ సెంటినరీ పురస్కారం, అక్షరదీప్తి బెస్ట్ కళాజాతా డైరెక్టర్ పురస్కారం, స్కౌట్ కమాండేషన్ అవార్డ్, బెస్ట్ స్కౌట్ మాస్టర్ అవార్డ్, స్పందన మానవ సేవాసమితి పురస్కారం, ఆరాధన అవార్డ్, దాసరి కల్చరల్ అకాడమీ అవార్డు, ప్రపంచ తెలుగు సమాఖ్య, ఢిల్లీ వారి అవార్డ్, ఆంధ్ర సారస్వత పరిషత్, మచిలీపట్నం వారి పురస్కారం, యువకళా వాహిని, హైదరాబాద్ వారి పురస్కారం, తిరుపతి, సుబ్బరాజు కళాపరిషత్ వారి అశ్వం అవార్డ్, తిరుపతి, అభినయ వారి గరుడ అవార్డ్, బాలబంధు సమతారావు అవార్డ్, ప్రతిభా అవార్డ్, యునెస్కో అవార్డ్, రాష్ట్రప్రభుత్వ ఉత్తమ ఉపాధ్యాయ పురస్కారం, తెనాలి శతాబ్ది ఉత్సవాలు విశిష్ట వ్యక్తి పురస్కారం (2009) మొదలయినవి.    

 20. National & International Awards: National Best Teacher Award (2012), Indo-Nepal Integration Award (2015), Dr.S.Radhakrishnan Sadbhavana Award(2015), Shikshasri Award (2012), Mother Teresa Sadbhavana Award (2015), Life Time Educational Excellence Award (2013), Indian Achiever's Award for Shiksha Ratan Award (2012), Moulana Azad Puraskar (2012), Indian Glory Achievers Award (2013), Indo-Nepal Ekta Award (2014), Nelson Mandela Sadbhavana Award (2017), Vikas Ratan Award (2014), Indo-Thai Sadbhavana Award (2014), Gold Star Asia International Award (2012), International Intellectual Achievement Award (2014), Glory of India Award (2016), International Best Education Excellence of Award (2016), Global Teacher Award (2016), National Status Award for Education Excellence (2013), Mahatma Gandhi Fellow (MGF) Award (2017), International Achiever's Gold Star Award (2017), Bharat Vishisht Seva Puraskar (2015), Indian Achiever's Award for Education Excellence (2016), Best Citizen Award for Educational Development (2016), Global Teacher Role Model Award (2016), Indira Gandhi Sadbhavana Award (2014), Emerold Who's is Who in Asia (Biographee-2015), Shiksha Ratan Puraskar (2013), Shining Star of India (2016), Fastest Growing Education Excellence Award (2017), Mahatma Gandhi Samman Award (2015), Vidya Ratan Award (2011), Deva Bhumi Samman Puraskar (2015), National Education Leadership Puraskar (2012), Rashtriya Shiksha Ratan Award (2016), Global Teacher Role Model Award (2015), Rashtra Vibhushan Award (2015), Global Education Leadership Award (2015), Mother Teresa Priyadarshani Award (2016), Indira Gandhi Priyadarshani Award for Talented Personalities (2016) etc.   
  21. తెనాలి ప్రాంతంలో ఉపాధ్యాయ ఉద్యోగం చేస్తూనే నాలుగు విశ్వవిద్యాలయాల నుండి వీరు చేసిన మాస్టర్ డిగ్రీలు: M.A.(Eng), M.A.(Tel.), M.Ed.,M.Phil., PGDPR(Diploma in Proof Reading), PGCPR(Certificate Course in Public Relations), HWB(Scouts).      
 22 . తెనాలి నెహ్రూ రోడ్డులో డా. జె. కోటినాగయ్య గారి హాస్పటల్ ఎదురుగా ఒక చిన్న అపార్ట్మెంట్ కొనుక్కొని ప్రభుత్వం వారిచ్చే కొద్దిపాటి పెన్షన్ తో మూడు తరాల వాళ్ళం నివసిస్తూ , ఏడు పదుల వయసులో కూడా అందరికీ అందుబాటులో ఉంటూ, సరస్వతీదేవికి "నిత్య పద్యనైవేద్యం" పెట్టుకుంటూ, శ్రీవాణీ సేవలో సంతృప్తి చెందుచూ..నాకు ఈ సేవాభాగ్యం కలిగించి నన్ను పోషిస్తున్న తెనాలి పట్టణం రుణాన్ని సేవారూపంలో తీర్చుకుంటున్నారని సవినయంగా అందరికీ మనవి చేసుకుంటున్నారు.         
 23. ఇప్పటి వరకు వీరి సాహిత్య సంపద : స్థలపురాణాలు గానీ, నాటికలు నాటకాలు గానీ, శతకాలు గానీ, దేశనాయకుల చరిత్రలు గానీ, ఇంకా తదితర విధాలుగా సుమారు 60 కి పైగా పుస్తకాల రచన, ముద్రణ, 4 వేలకు పైగా సన్మాన పత్రాలు, 10 వేలకు పైగా వివిధ ఛందస్సులలో పద్యాలు, 5 పౌరాణిక పద్య నాటకాలు, 9 డాక్యుమెంటరీలు మొదలైనవి.
24. దాదాపు 1550 రోజుల నుండి నిత్యపద్య నైవేద్యం శీర్షికతో రోజుకో పద్యం వ్రాసి, పాడించి, వాట్సాప్ ద్వారా 100 గ్రూపులకు పంపిస్తున్నారు. ప్రతి ఆదివారం సండే అయినాల పేరడీ సాంగ్ పేరుతో ఓ ఓల్డ్ సాంగ్ కు సందేశాత్మక పేరడీ సాంగ్ వ్రాసి, మధుర గాయకుడు శ్రీ వెంపటి సత్యనారాయణ గారితో పాడించి, గోలి లక్ష్మయ్య మరియు కె.చంద్రశేఖర్ గార్లతో భావానుగుణ వీడియో చేయించి 100 గ్రూపులకు పెడుతున్నారు.

మూలాలు

ఇతర లింకులు

వర్గం:తెలుగు కవులు
వర్గం:గుంటూరు జిల్లా కవులు
వర్గం:ఆదర్శ ఉపాధ్యాయులు
వర్గం:తెలుగు రచయితలు
వర్గం:1955 జననాలు
వర్గం:జీవిస్తున్న ప్రజలు
వర్గం:ఉత్తమ ఉపాధ్యాయులు
వర్గం:గుంటూరు జిల్లా రచయితలు
వర్గం:గుంటూరు జిల్లా ఉపాధ్యాయులు
వర్గం:జాతీయ ఉత్తమ ఉపాధ్యాయ అవార్డు గ్రహీతలు